গঙ্গায় তলিয়ে গেল আস্ত একটি গাড়ি, নিমতলা ঘাটে চাঞ্চল্য

ওয়েবডেস্ক- সাতসকালে বড়সড় দুর্ঘটনা। নিমতলা ঘাটে (Nimtala Ghat) তলিয়ে গেল একটি আস্ত গাড়ি। ঘটনাস্থলে রয়েছে পুলিশ। গাড়িটি উদ্ধারের চেষ্টা করা হচ্ছে। ঘটনায় আহত হয়েছেন চারজন। বৃহস্পতিবারের সকালে নিমতলার স্থানীয়রাই হঠাৎ করে দেখেন গঙ্গায় কিছু একটা তলিয়া যাচ্ছে।

পরে তারা ভালো করে দেখেন ওটি একটি গাড়ি। শুধু গাড়ির উপরের অংশটি দেখা যাচ্ছে। ক্রমেই ওয়াগনআর গাড়ি (WagnerCar) গাড়িটি গঙ্গা (Ganga) তলিয়ে যেতে থাকে। এই অবস্থায় প্রথমেই পুলিশে খবর দেওয়া হয়। তড়িঘড়ি আসে পুলিশ। ট্রাফিক গার্ড ও জোরবাগান থানার পুলিশ ইতিমধ্যেই গাড়িটিকে উদ্ধার করার চেষ্টা করছে। কীভাবে গাড়িটি গঙ্গায় তলিয়ে গেল তা নিয়ে প্রশ্ন উঠেছে।

আরও পড়ুন- কালীপুজোয় শিয়ালদহ লাইনে বিশেষ ট্রেন

পরে জানা যায়, অমিত আগরওয়াল নামে এক ব্যক্তি তাঁর মাকে নিয়ে ভূতনাথ মন্দিরে পুজো দিতে গিয়েছিলেন। গাড়িটি সেই সময় নিমতলা শ্মশানঘাটে দাঁড় করানো ছিল। প্রাথমিকভাবে পুলিশের অনুমান, গাড়িটিতে হ্যান্ডব্রেক দেওয়া ছিল না। সেই কারণেই ঢাল বেয়ে গাড়িটি গড়িয়ে যেতে থাকে।

গঙ্গার পাড়ে দাঁড়িয়ে থাকা বেশ কয়েকজন গাড়িটি আটকানোর চেষ্টা করে। কিন্তু সম্ভব হয়নি। গাড়ি সোজা গড়িয়ে গঙ্গায় গিয়ে পড়ে। গাড়িটি অতর্কিতে ঘাটের দিকে গড়গড়িয়ে নেমে যেতে থাকে। ঘাটে শুয়ে থাকা চারজন আহত হন। তিনজনকে হাসপাতালে ভর্তি রাখা হয়েছে। এক মহিলাকে প্রাথমিক চিকিৎসার পর ছেড়ে দেওয়া হয়েছে।

দেখুন আরও খবর-